钦定古今图书集成/明伦汇编/氏族典/第245卷 > 张大经
## 钦定古今图书集成/明伦汇编/氏族典/第245卷 > 张大经

按《宋史张大经传》：“大经，字彦文，建昌南城人。绍兴十
五年，中进士第，宰吉之龙泉，有善政。诸司列荐，知仪
真，提举湖南常平，提点湖北刑狱，寻移江东，除监察
御史，迁大理少卿，除侍御史，又除礼部尚书，以徽猷
阁学士知建宁府。未几，移镇绍兴，辞不拜，予祠，进龙
图阁学士。告老，以通奉大夫致仕。绍熙五年，宁宗即”
位，进正议大夫。庆元四年，疾卒，谥“简肃。”